NIEU-SEELAND - WANNEER SA?
Geskep op 22 Februarie 2011 | Druk | E-Pos
AARDSKUDDINGS OOR DIE WÊRELD NEEM SPORADIES TOE
"Ons moet in gedagte hou dat die kragtige Hirosjimabom maar 'n lesing van 6 op die Richterskaal gemeet het, dus was die 6,3 aardbewing in Ceres in die Kaap in 1969 nog kragtiger."
Maar gistermiddag het daar weer 'n aardskudding van 6,3 plaasgevind, dus ,3 kragtiger as die destydse Hirosjimabom, minstens 65 mense gedood en honderde vasgekeer in die puin van geboue in Christchurch, 'n Nieu-Seelandse stad. Die aardbewing was slegs 5 km ondergronds en die Christchurch Cathedral in die middestad het heeltemal in die slag gebly, asook talle ander groot geboue wat inmekaargestort het. Naskokke bemoeilik tans die reddingswerk.
Aardbewings is sporadies besig om dwarsoor die wêreld toe te neem. Daar heers ook toenemende kommer uit verskeie oorde oor die moontlikheid dat 'n hewige aardbewing Suid-Afrika kan tref.
Geen mens is egter by magte om 'n datum aan so 'n Godsbeheerde gebeure te heg nie. Tekens word wel aan die mens gegee en ons behoort ons daaraan steur, met spesifieke verwysing na ons geestesingesteldheid.
HOE WIL TLU-SA DIE SAPD STAMP?
MEDIAVERKLARING - TLU SA
Polisie by Openbare Klagtedirektoraat en Openbare Beskermer aangegee
“Gebreekte beloftes, gebrekkige of geen terugvoer en oënskynlike voeteslepery om Ministers te beskerm, laat TLU SA nou geen ander uitweg as om so hard moontlik op te tree teen die SA Polisiediens nie.”
So sê mnr. Louis Meintjes, Adjunk-President van TLU SA en ook voorsitter van die Nasionale Waterforum (NWF) oor die feit dat daar nog hoegenaamd geen tasbare vordering gemaak is met die strafregtelike klagtes wat in Mei verlede jaar teen drie Ministers gemaak is oor hulle versuim om op te tree ten einde te verhoed dat skoon water besoedel word en sodoende onbruikbaar word vir onder andere landbou-doeleindes.
“Dit bly net ’n gedurige stryd om net basiese en ordentlike terugvoer te kry van die SAPD oor waar die ondersoek staan en wat die vordering is,” sê mnr. Meintjes.
DIE BELEG VAN MAFEKING
"By sy aankoms te Mafeking kon Cronjé die plan wat generaal De la Rey aan die hand gedoen het, naamlik om die dorp sonder versuim te bestorm en in te neem, deurgevoer het, of hy kon die dorpie met sy onbeduidende Britse garnisoen eenvoudig geïgnoreer het..."
In die geskiedenis van die Tweede Vryheidsoorlog het daar 'n gebeurtenis plaasgevind waaroor daar nog steeds na 'n volle eeu 'n groot mate van onkunde of misverstand bestaan. Dit gaan oor wat werklik gebeur het tydens die beleg van die dorpie Mafeking vanaf 16 Oktober 1899 tot 16 Mei 1900. Reeds meer as 'n honderd jaar lank glo almal - met uitsonderings - dat hierdie onbeduidende dorpie tydens die eerste sewe maande van die Oorlog deur 'n uiters bekwame en dapper Britse aanvoerder met sukses verdedig is teen 'n geweldige groot burgermag, wat verbete, maar tevergeefs alles in die stryd gewerp het om die Engelse garnisoen in die dorp te oorrompel en tot oorgawe te dwing. Vir hierdie misverstand was die optrede van kolonel RSS Baden-Powell, Britse bevelhebber van die troepe, en generaal PA Cronjé, aanvoerder van die Boerekommando's in Wes-Transvaal, en later generaal JP Snyman, wat Cronjé by Mafeking opgevolg het, hoofsaaklik verantwoordelik.
KINDERS BEHOORT NIE AAN DIE STAAT
Aan wie behoort ons kinders: aan die staat, of aan die ouers (die gesin)? Die antwoord uit christelike huise is dadelik: “Aan die ouers!”; en tog tree ons Afrikanergemeenskappe met hulle keuses oor onderwys op soos mense wat bereid is om kinders aan die staat te gee in staatskole.
In Suid-Afrika is die rede hiervoor eenvoudig dat – veral vir Afrikanerkinders – staatskool, kerklike lewe en gemeenskapslewe vir baie dekades in die 20ste eeu ‘n eenheid gevorm het. Dit is nou tyd dat daar opgelet word dat hierdie eenheid verskeur is, en dat veral die staatskool “transformasie”-doelwitte nastreef, ideologie bevorder en in die proses onderwys ondergeskik maak aan die kommuniste se humanistiese gelykheidsbeskouings. Die matriekeksamen - in die vorm van die “Nasionale Senior Sertifikaat” (NSS) - is reeds deur hierdie gelykmakingsdoelwitte tot ‘n nuttelose oefening wat sertifikate uitdeel maar nie waarde het nie, afgebreek; en dis nie net die matriekeksamen self nie, maar ook die proses en inhoud wat daartoe opbou wat ernstig onder verdenking is.
KOMMUNISME EIS SY 'TOL'
BERIGTE VAN AKTUELE BELANG
Ons weet reeds dat die duur nuwe tolstelsel tussen Pretoria en Johannesburg aan die Oostenrykse firma, Kapsch TrafficCom AG behoort, wat bereken het dat die onkoste van die stelsel binne agt jaar klaar betaal moet wees. Daarna is dit lag-lag al die pad bank toe met miljarde rande wins in hulle sakke terwyl die Suid-Afrikaner krepeer om die belastings te betaal – want by sy werk móét hy kom! – hierdie saak is fyn bereken... Die omstrede Suid-Afrikaanse firma, GijimaAST, is ook deel van hierdie konsortium. Dis duidelik dat die tolhekstelsel ontwerp is om die publiek te melk en die belange van die internasionale geldmag en Suid-Afrika se kommunistiese regime en sekere korporatiewe onder SEB te dien.
Terwyl padverbruikers reeds nagenoeg R2,47 per liter vir petrol betaal - en volgende week 'n baie groter skok met die prysverhoging gaan kry - vir verskeie vorm van belasting, is R1,67 per liter petrol – wat tans R8,84 per liter vir 93 oktaan kos – aan die brandstofheffing afgestaan. Hierdie heffing is oorspronklik bedoel om onder meer die paaie en netwerke in stand te hou. Maar duidelik is dit nie waarvoor die geld gebruik word nie.
WIE'S JY NOU WEER?
Annatjie het jare gelede ‘n kêrel gehad. Hy was ‘n polisieman. Hulle het altwee in Kaapstad gewoon. Op ‘n dag moes hy Pretoria toe vir ‘n ses maande lange kursus. Alle kursusse is daardie dae net in Pretoia aangebied. Jy kon nog nie so maklik telefonies skakel nie, en dit was nog die tyd voor elektroniese pos.
Hulle het hul vryery met briefwisseling voortgesit, byna elke dag ‘n brief heen en weer. Maar toe word die spreekwoord waar van vér van jou goed is naby jou skade. Die briewe het al hoe minder geword, veral van sy kant af.
Daar in Pretoria het hy toe ‘n ander meisie ontmoet.
Bladsy 209 van 211
Ons het 1613 gaste aanlyn